                                             dom
afsagt den 28. april 2015 af østre landsrets 18. afdeling
(landsdommerne finn morten andersen, ulla staal og jakob groth-christensen (kst.)).
18. afd. nr. s-2043-14:
anklagemyndigheden
mod
t
(advokat anders skaaning mathiesen, besk.)
næstved rets dom af 18. juni 2014 (2183/2014) er anket af t med påstand om frifindelse i
forhold 1 og 3 og i øvrigt formildelse.
anklagemyndigheden har påstået skærpelse.
forklaringer
der er i landsretten afgivet supplerende forklaring af tiltalte og vidnet politiassistent a, der
begge har forklaret i det væsentlige som i byretten.
tiltalte har supplerende forklaret blandt andet, at han senest havde røget hash, flere dage
inden han blev anholdt.
personlige oplysninger
der er til brug for ankesagen foretaget personundersøgelse i henhold til retsplejelovens § 808.
tiltalte har oplyst, at hans indkomstforhold er uændrede i forhold til skats oplysning herom
for 2013 på 74.661 kr.
                                               - 2 -
retsgrundlaget
ved lov nr. 184 af 8. marts 2011 om ændring af færdselsloven (bødeforhøjelser, obligatorisk
konfiskation af køretøjer ved kørsel uden førerret, skærpelse af sanktionerne for kørsel under
påvirkning af bevidsthedspåvirkende stoffer m.v.) ændredes blandt andet lovens § 54, stk. 1,
om kørsel under påvirkning af bevidsthedspåvirkende stoffer m.v. af bemærkningerne til
lovforslaget fremgår blandt andet (lff 2010-2011.1.101):
                                   ”almindelige bemærkninger
      …
      5. kørsel under påvirkning af euforiserende stoffer m.v.
      …
      5.2. justitsministeriets overvejelser
      5.2.1. straf og førerretsfrakendelse for overtrædelse af nulgrænsen
         …
         i forbindelse med indførelsen af nulgrænsen i 2007 blev det overvejet, om det
      var muligt at indføre en ordning med kvantitative grænser for indholdet af stoffer i
      blodet svarende til den kvantitative grænse for indhold af alkohol i blodet. som
      det fremgår af bemærkningerne i det pågældende lovforslag, findes der imidlertid
      ikke tilstrækkeligt medicinsk videnskabeligt grundlag for at sammenkæde en
      bestemt koncentration af et stof i blodet med en forringelse af evnen til at føre
      motordrevet køretøj på fuldt betryggende måde. ikke desto mindre har en række
      euforiserende stoffer mv. en bevidsthedspåvirkende virkning af en sådan art, at
      indtagelse af stofferne i almindelighed vil medføre betydelig risiko for, at den
      pågældende bliver ude af stand til at føre motordrevet køretøj på betryggende vis.
      hertil kommer, at euforiserende stoffer - i modsætning til alkohol - i sig selv som
      udgangspunkt er ulovlige at besidde mv.
         disse forhold finder justitsministeriet i højere grad bør afspejles i strafud-
      målingen, uanset om føreevnen i det konkrete tilfælde beviseligt har været på-
      virket. herunder finder justitsministeriet, at kørsel under påvirkning af eufori-
      serende stoffer, som øger risikoen for trafikulykker, i sig selv er udtryk for en
      sådan risikoadfærd, at reaktionen bør være en ubetinget frakendelse af førerretten.
      på den baggrund foreslås det, at overtrædelse af nulgrænsen, der begås med andre
      motordrevne køretøjer end lille knallert, som udgangspunkt bør sidestilles med de
      grader af spirituskørsel, som medfører ubetinget frakendelse af førerretten, dvs.
      spirituskørsel med en promille på over 1,20.
         …
         i overensstemmelse med forslaget om at sidestille overtrædelse af nulgrænsen -
      bortset fra såkaldte »receptoverskridelser« - med spirituskørsel med en
      alkoholpromille på 1,21 i relation til spørgsmålet om førerretsfrakendelse, foreslår
      justitsministeriet færdselslovens § 128, stk. 2, ændret således, at frakendelsestiden
                                         - 3 -
for sådanne overtrædelser - ligesom ved spirituskørsel - skal ske for et tidsrum af
mindst 3 år.
    …
    i forlængelse af forslaget om som udgangspunkt at sidestille overtrædelse af
nulgrænsen med spirituskørsel med en alkoholpromille på 1,21 i relation til
spørgsmålet om føreretsfrakendelse, foreslår justitsministeriet endvidere, at der
sker en tilsvarende tilnærmelse af sanktionerne for sådanne overtrædelser i re-
lation til selve strafudmålingen, jf. dog nedenfor om stofindtagelse i henhold til
lovlig recept.
    bødestraffen for spirituskørsel i andre motordrevne køretøjer end lille knallert
fastsættes i praksis i førstegangstilfælde til en måneds nettoløn ganget med
alkoholpromillens størrelse, hvorfor bøden ved en alkoholpromille på 1,21
normalt fastsættes til en måneds nettoløn ganget med 1,21. ved overtrædelse af
nulgrænsen er det ikke på samme måde muligt at fastsætte en ensartet promil-
legrænse for alle stoffer, og det foreslås, at bødestraffen for sådanne overtrædelser
i førstegangstilfælde fremover normalt fastsættes til en hel måneds nettoløn (mod
en halv måneds nettoløn i dag), når overtrædelsen er begået i andre motordrevne
køretøjer end lille knallert.
    overtrædelse af nulgrænsen i gentagelsestilfælde straffes allerede i dag efter
samme retningslinjer, som gælder for spirituskørsel med en alkoholpromille på
1,21, hvorfor der ikke tilsigtes nogen ændringer i strafudmålingen i gentagel-
sestilfælde i disse sager.
    …
    de nævnte forslag om som udgangspunkt at sidestille overtrædelse af
nulgrænsen i færdselslovens § 54, stk. 1, der begås med andre motordrevne køre-
tøjer end lille knallert, med spirituskørsel med en promille på 1,21, indebærer
endvidere, at sanktionen for overtrædelse af nulgrænsen som udgangspunkt
kommer til at svare til sanktionen for overtrædelse af føreevnekriteriet i § 54, stk.
2, under skærpende omstændigheder. …
    …
                 bemærkninger til lovforslagets enkelte bestemmelser
                                         til § 1
til nr. 1 (færdselslovens § 54, stk. 1)
    …
    formålet med den foreslåede nyaffattelse af § 54, stk. 1, er at skærpe sank-
tionerne for så vidt angår de tilfælde af overtrædelse af nulgrænsen, hvor den
pågældende har indtaget stoffet uden at have en lovlig recept, jf. 1. pkt., hvorimod
der ikke tilsigtes nogen skærpelser med hensyn til tilfælde, hvor den pågældende
har en lovlig recept, men har overskredet den foreskrevne dosis, jf. 2. pkt.
    med forslaget forudsættes det således, at der for overtrædelser af nulgrænsen,
der begås med andre motordrevne køretøjer end lille knallert, og hvor den
pågældende har indtaget stoffet uden at have en lovlig recept, i retspraksis sker en
sådan forhøjelse af strafudmålingsniveauet, at der i førstegangstilfælde fremover
idømmes en bøde på en hel måneds nettoløn (i stedet for en halv måneds
nettoløn). der tilsigtes ingen ændringer i strafudmålingsniveauet i genta-
gelsestilfælde, herunder i forhold til spørgsmålet om udmåling af en betinget
frihedsstraf. …
                                                  - 4 -
           …
           med de foreslåede ændringer af færdselslovens § 54, stk. 1, § 125, stk. 1, nr. 9,
       § 126, stk. 1, nr. 2, og § 133 a, stk. 3, nr. 1 (lovforslagets § 1, nr. 1, 12, 13 og 16)
       vil overtrædelse af nulgrænsen i relation til både straf, førerretsfrakendelse og
       konfiskation blive sidestillet med spirituskørsel med en alkoholpromille på 1,21.
       dette gælder dog ikke såkaldte »recept-overskridelser«, der som hidtil vil være
       sidestillet med spirituskørsel med en alkoholpromille på 0,51.
           …”
landsrettens begrundelse og resultat
ad forhold 1 og 3
også efter bevisførelsen for landsretten findes tiltalte af de grunde, der er anført i dommen,
skyldig efter anklageskriftet.
ad straf og førerretsfrakendelse
det fremgår af forarbejderne til færdselslovens § 54, stk. 1, som affattet ved lov nr. 184 af 8.
marts 2011, at kørsel under overtrædelse af nulgrænsen for euforiserende stoffer som
udgangspunkt bør sidestilles med spirituskørsel med en alkoholpromille på 1,21 både i re-
lation til straf og førerretsfrakendelse. landsretten finder derfor, at to førstegangsovertræ-
delser af § 54, stk. 1, til samtidig påkendelse som udgangspunkt bør sidestilles med to spi-
rituskørsler til samtidig påkendelse med en samlet alkoholpromille på 2,42.
straffen fastsættes derfor til fængsel i 20 dage.
da det findes ufornødent, at frihedsstraffen fuldbyrdes, gøres denne betinget på vilkår som
nedenfor bestemt, herunder om udførelse af samfundstjeneste i 30 timer.
der fastsættes en tillægsbøde på 4.500 kr., subsidiært fængsel i 8 dage.
frakendelsestiden fastsættes efter princippet om modereret kumulation, jf. straffelovens § 88,
til 5 år fra den 14. februar 2014.
i øvrigt stadfæstes dommen.
                                     thi kendes for ret:
                                                 - 5 -
byrettens dom ændres, således at t straffes med fængsel i 20 dage.
fuldbyrdelsen af straffen udsættes og bortfalder efter en prøvetid på 2 år på betingelse af,
at     tiltalte ikke begår strafbart forhold i prøvetiden,
at     tiltalte i prøvetiden udfører ulønnet samfundstjeneste i 30 timer inden for en længstetid
       på 4 måneder, og
at     tiltalte i prøvetiden undergiver sig afvænningsbehandling for misbrug af narkotika efter
       kriminalforsorgens nærmere bestemmelse.
tiltalte idømmes en tillægsbøde på 4.500 kr. forvandlingsstraffen er fængsel i 8 dage.
retten til at føre motordrevet køretøj, hvortil der kræves kørekort, bortset fra lille knallert,
frakendes tiltalte i 5 år fra den 14. februar 2014.
tiltalte skal betale sagens omkostninger for landsretten.
